Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: hajtanak végre, estenként értelmeznek is kísérleteket, méréseket. Alkalmazzuk és alkalmaztatjuk a 2000. évi XXV. törvény a „kémiai
Paragraph Index: 373

10. Szövegösszetartó eszközök A szövegértést és a szövegalkotást segítő változatos (zárt vagy nyitottabb) feladattípusok megoldása az aktuális céltól függően szóban és írásban. Önálló szövegfeldolgozások, anyaggyűjtés célnyelvi források alapján. A kommunikációt felépítő, strukturáló és szimuláló feladatok, szerepjátékok elvégzése párban, kis csoportban és plénumban. Referátumok. A nyelvi struktúrák gyűjtése, rendezése és rendszerezése. A valós gondolatok, élmények, vélemény, kifejezése, szimulált viták, érvelések. Projektfeladatok elvégzése. Az információs és kommunikációs technikák (pl. filmek, tévéműsorok, internet, chat, e-mail, blog, virtuális tanterem) használata. Egyszerű irodalmi szövegek olvasása. Társasjátékok, kreatív szövegalkotás. Vizsgafelkészítés: modellfeladatok megoldása. A továbbhaladás feltételei A tanuló eljut a Közös Európai Referenciakeret B1+ szintjére. Hallott szöveg értése A tanuló  megérti a mindennapi életre vonatkozó kéréseket, kérdéseket, közléseket;  megérti a köznyelvi beszédet, ha számára ismert témáról szól;  képes követni az összetettebb érvelést;  megérti a legfontosabb információkat olyan rádió- és tévéműsorokban, amelyek aktuális eseményekről, illetve az érdeklődési köréhez kapcsolódó témákról szólnak. Beszédkészség A tanuló  információt tud cserélni az egyszerű, mindennapi helyzetekben anyanyelvű beszélőkkel;  részt tud venni egyszerű, mindennapi témákról szóló beszélgetésekben felkészülés nélkül;  részt tud venni a nyelvterületen utazás közben felmerülő helyzetekben;  tud beszélni mindennapi témákról és a közvetlen szükségleteivel kapcsolatos dolgokról;  el tudja mondani élményeit és céljait;  el tud mondani egy rövid és egyszerű történetet;  ki tudja fejteni a véleményét. A továbbhaladás feltételei Olvasott szöveg értése A tanuló  megérti a fontosabb információkat az összetett, konkrét szövegekben;  megérti a jelenkor problémáival kapcsolatos szövegek (pl. egyszerűbb újságcikkek) lényegét;  megérti az eseményekről, érzelmekről, véleményekről szóló szövegeket;  megért egyszerű irodalmi szövegeket;  megérti a magánlevelekben az események, vélemények leírását. Íráskészség A tanuló  képes világos, részletes szöveget tud alkotni ismert vagy az érdeklődési körébe tartozó témában;  le tudja írni az élményeit, a különböző eseményeket, álmokat, a reményeit és az ambícióit;  részletesen ki tudja fejteni az álláspontját;  képes hivatalos levél, olvasói levél létrehozására, érvelő szövegek írására. Az ismétlő-, az összefoglaló és az ellenőrző órák javasolt száma a 12. évfolyamon Év eleji felmérés és ismétlés min. 2 óra, max.3 óra Témazáró összefoglalás min. 3 óra, max. 4 óra Témazáró dolgozat min. 4 óra, max. 6 óra A témazáró dolgozatok javítása és a hiányok pótlása min. 2 óra, max. 6 óra Év végi összefoglalás min. 6 óra, max. 9 óra 9-12. évfolyam Célok és feladatok A második idegen nyelv tanulásának célja, hogy a diákokat a négy tanév során legalább alapszintű nyelvtudáshoz juttassa. A második nyelv tanulását megkönnyítheti az első nyelv elsajátítása során nyert tapasztalat, hiszen a célnyelvű óravezetés, a feladat- és szövegtípusok, a hatékony tanulás eszközei, munkaformái már ismertek. A diákok viszonyát a második nyelv tanulásához alapvetően meghatározza az, hogy az első idegen nyelv tanulásában mennyire voltak sikeresek. A siker megkettőzheti a második idegen nyelv tanulásának tempóját, míg a kudarc erősen visszavetheti, lelassíthatja a normális fejlődést. A második idegen nyelv kezdésekor a tanuló első idegen nyelvéből nagyjából az európai A2 szinten áll. Négy év célirányos általános iskolai nyelvtanulás juttatta el idáig. Nem feltételezve kudarcos előéletet, valószínűsíthető, hogy a tanulók a második idegen nyelv elsajátításánál egy tanév alatt közel egy teljes európai szintet sajátítanak el, így a 10. évfolyam végére az A2, a 12. évfolyam végére pedig, a B1 szintre jutnak el. A második idegen nyelv tanulása során is a kommunikatív készségfejlesztés (és nem az ismeretátadás) áll a tanítás középpontjában, és ez megköveteli a változatos tanulói tevékenységformák következetes alkalmazását. Szükséges, hogy a nyelvet tanító pedagógus gazdag és korszerű módszertani apparátussal rendelkezzen (pl. egyéni, páros és csoportmunka, projektmunka, kiegészítő eszközök alkalmazása). A többi tantárggyal való együttműködés is sok előnnyel jár. Egyrészt az idegen nyelvek tanítása során lehet építeni a más tantárgyak keretében is fejlesztett alapkészségekre (pl. szövegértés, szövegalkotás), másrészt a különböző szakórák tartalmaihoz kapcsolódó információgyűjtés az idegen nyelven nagy motiváló erővel bír. A hatékony nyelvtanulás legfontosabb személyi feltétele a kis csoportlétszám, az osztott csoport, amelyben a nyelvtanár legfeljebb 15 tanulóval foglalkozik egyszerre, irányítja az egyéni vagy pármunkát, összehangolja a néhány fős csoportok tevékenységét a csoportmunka során. Amennyiben az iskolában működik nyelvi előkészítő évfolyam, és a tantervben két idegen nyelv oktatása szerepel, akkor második idegen nyelvből a 9. évfolyamra tervezhető tanterv a nyelvi előkészítő évfolyam végére elért tanulói tudásszintre épül. A második idegen nyelv tantárgyi rendszere és óraszámai A második idegen nyelvet is kínáló középiskolák helyi tantervei határozzák meg, évfolyamonként milyen óraszámban tudják, kívánják a második idegen nyelvet oktatni. Befolyásolja a helyzetet az is, hogy van-e az adott középiskolában nyelvi előkészítő évfolyam, és ha igen, egy vagy két nyelvet oktat-e az adott évfolyamon. Az évfolyamonként javasolt 90-108 tanóra tömbösíthető, bontható intenzívebb és kevésbé intenzív szakaszokra. Egyenletes elosztás esetén az alábbi óratervet javasoljuk. Évfolyam 9. 10. 11. 12. A B A B A B A B Második idegen nyelv 2,5 2,5 2,5 2,5 A NAT által évfolyamonként meghatározott célok eléréséhez legalább heti két, esetenként heti három óra szükséges a második idegen nyelv oktatása során. A Nemzeti Tankönyvkiadó által kínált, a második idegen nyelv oktatását segítő kerettanterv két idegen nyelvre, az angol és a német nyelvre készül, és egyben mintául szolgál más idegen nyelvek kerettanterveinek kialakításához. A konkrét nyelvi példákat a mellékletben nyelvenként adjuk meg. A tanulók értékelése Az értékelés kiemelten fontos pedagógiai eszköz, amelynek tudatos használatával a tanulók nyelvtudása, önértékelése, önállósága és személyisége fejleszthető. A tanulók értékelésének nem csak a minősítés, hanem a fejlesztés is célja. Ezért olyan mérésekre is sor kerül a munka során, ahol sem a mérőeszköz, sem az értékelés módja nem a vizsgák összegző mérési módszereihez igazodik, hanem alapvetően azt a célt szolgálja, hogy a tanulók pontos, differenciált és jól értelmezhető visszajelzést kapjanak arról, hogy mely területeken felelnek meg a képességeik és a tudásuk az előre eltervezett szintnek, és mely területeken van még tennivalójuk. Az értékelés elsődlegesen nem a negatívumok kiemelésére, hanem a teljesítmény, hozzáállás, motiváltság, öntevékenység javulására koncentrál. A mérések és visszajelzések célja és tartalma összhangban van a tanítási célokkal és tartalmakkal, a mérésekben nem csak a nyelvtan és a szókincs szerepel, hanem a nyelvelsajátítás minden területe, azaz a beszédértés, a beszédkészség, az olvasásértés és az írás. A teljesítmények értékelésekor fontos alapelv, hogy a nyelvi készségeket, a használható nyelvtudást fejlesszük és értékeljük, szemben a nyelvről való ismeretekkel. Az osztálytermi értékelés differenciáltabb az egyszerű osztályzásnál azért, hogy a tanúlók visszajelzést kapjanak saját elért nyelvtudási szintjükről, és hogy ezen eredmények alapján részletesen megtervezhessék a nyelvtudásuk továbbfejlesztésével kapcsolatos teendőiket. Az osztálytermi értékelésben tehát a tanulók az egyszerű osztályzásnál részletesebb visszajelzést kapnak a teljesítményükről. Fontos továbbá, hogy a mérések eredményeit a tanulók értelmezni tudják, ezért érdemes időt szánni a mérési eredmények részletes értelmezésére is, és érdemes a produktív készségek értékelésekor értékelési skálákat használni. A teljesítmények értékelésének és a folyamatos önfejlesztésnek elengedhetetlen feltétele, hogy a diákokat ne csak megtanítsuk nyelvet tanulni, hanem fokozatosan kialakítsuk bennük az igényt arra, hogy az idegen nyelvet önállóan és természetesen használják. A tankönyvek kiválasztásának elvei A tananyag jó megválasztása előfeltétele az eredményes munkának. A tanár a céloknak, a nyelvtanuló csoportnak és a saját munkastílusának megfelelő tankönyvet választ, de a tankönyvet megfelelő szabadsággal használja. A tanár a tankönyvi anyagot a céljaihoz és a célcsoport igényeihez, szükségleteihez igazítva adaptálja: átrendezi vagy kiegészíti. A tananyag kiválasztásakor a következő szempontokat kell figyelembe venni: tartalom, munkamódszerek, külső megjelenés, kiegészítő anyagok. A tananyag kiválasztásakor elsődleges szempont az anyag tartalmi, pragmatikus minőségének mérlegelése. A kiválasztott tananyag változatos, autentikus szövegfajtákat és reális élethelyzeteket tartalmaz, és ezek összhangban vannak a tantervben, valamint az érettségi vizsgakövetelményekben felsorolt szövegfajtákkal és kommunikációs szándékokkal. Fontos a tananyag nyelvtani koncepciója, a nyelvtan feldolgozási módja és vizuális megjelenítése is. A tankönyvben a nyelvtan tárgyalása világos és érthető, elegendő gyakorlási lehetőséget tartalmaz, és a nyelvtan és a szókincs fejlesztését helyzetbe és szövegbe ágyazva végzi elé. Ezen túlmenően a megfelelő tananyag elegendő interkulturális tartalmat, szempontot tartalmaz. A tartalom megítélésekor tehát a tantervi célok és az érettségi vizsga mérési céljai a mérvadóak, de természetesen kiemelten fontos szempontként kell kezelni a célcsoport életkorát, érdeklődési körét, önállóságát stb. is. A felnőttek számára készült tananyag például komoly nehézségeket és motivációs problémákat okozhat. A munkamódszerek szempontjából az a legfontosabb, hogy a tananyag elegendő olyan feladatot tartalmazzon, amellyel a tanulók önállósága és együttműködési készsége fejleszthető. A módszertani koncepció alkalmas az aktív, felfedező, cselekedtető nyelvtanulásra és a tanulók differenciált fejlesztésére. A változatos munkaformák mellett természetesen nagyon fontos, hogy a tananyag módszertani szempontból illeszkedjen a tanulócsoport és a tanár elképzeléseihez. A különböző vizsgákhoz készült feladatgyűjtemények jól használhatók közvetlenül a vizsgát megelőző időszakban. A modellfeladatokat tartalmazó gyűjtemények azonban kevés segítséget tartalmaznak a készségfejlesztés szempontjából, ezért érdemesebb kiegészítő anyagként is olyan forrásokra támaszkodni, amelyek didaktizált anyagokat tartalmaznak. A feladatgyűjteményeket pedig elsősorban a vizsgatréning szakaszában lehet jól használni. A tankönyv akkor hasznos eszköze a nyelvoktatásnak, ha mindig az idegennyelvi kommunikáció fejlesztését célozza, akkor korszerű, ha eleget tesz a Közös európai referenciakeretben és a NAT-ban leírt nyelvtudási szintek funkcionális nyelvhasználati előírásainak, és akkor jó, ha a tanárnak öröm tanítani belőle, és a tanulónak öröm tanulni vele. Második idegen nyelv

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes